gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9206, del 02-11-2021 (2021/10541)

Bases de la convocatòria del procés selectiu per a cobrir una plaça de comissari o comissària de policia local.
---------------------------------------------------------------------------------------------------------------

### Dades del document

Número de DOGV
:   9206

Data del DOGV
:   02-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10912


Data del document
:   15-10-2021

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * concurs administratiu

Bases de la convocatòria del procés selectiu per a cobrir una plaça de comissari o comissària de policia local. [2021/10969]  
En el Butlletí Oficial de la Província d'Alacant número 197, de data 15.10.2021 s'ha publicat les bases que han de regir la convocatòria per a cobrir per funcionari de carrera una plaça de comissari de la policia local de l'escala d'administració especial, subescala de serveis especials, classe policia local i els seus auxiliars, grup de classificació A, subgrup A1. Sistema de selecció: concurs de mèrits per torn de mobilitat.  
El termini per a la sol·licitud de participació en les proves selectives serà de 20 dies hàbils, comptats a partir de l'endemà a la publicació de la convocatòria en el Diari Oficial de la Generalitat Valenciana.  
  
La informació sobre el procediment per a la presentació de sol·licituds estarà disponible tant en la pàgina web municipal www.raspeig.org, en l'apartat «Selecció de personal», com en la seu electrònica (https://raspeig.sedipualba.es), i la presentació es realitzarà seguint el procediment específic que s'habilitarà per a això en la seu electrònica durant el termini de presentació de sol·licituds.  
Els interessats a prendre part en el procediment selectiu hauran de satisfer la quantitat de 30,39 euros en concepte de taxes per concurrència a proves selectives.  
Les resolucions que aproven la llista d'aspirants admesos i exclosos, la composició del tribunal de selecció i la data, hora i lloc en què es reunirà aquest, es publicaran únicament en el tauler d'anuncis electrònic i, si és el cas, en la pàgina web municipal www.raspeig.org.  
  
  
Sant Vicent del Raspeig, 15 d'octubre de 2021.- L'alcalde: Jesús J. Villar Notario. La secretària general: Olga Pino Diez.
Diari Oficial de la Generalitat Valenciana


Sumari del DOGV 9183, del 28-09-2021 (2021/9611)

Notificació de la sentència dictada en el judici verbal número 243/2020.
------------------------------------------------------------------------

### Dades del document

Número de DOGV
:   9183

Data del DOGV
:   28-09-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/9611


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 243/2020. [2021/9611]  
Laura María Alonso Ramos, lletrada de l'Administració de justícia del Jutjat de Primera Instància 11 de València, faig saber que en el procés de judici verbal (250.2) [VRB] - 000243/2020, seguit en aquest jutjat a instàncies de Víctor Manuel Verdeguer Arce contra Professional Concept, SLU, en ignorat parador, s'ha dictat sentència de data 22.12.2020 l'encapçalament i la part dispositiva de la qual són, literalment:  
  
Sentència número 000236/2020  
Jutgessa que la dicta: María Isabel Tena Franco  
Lloc: València  
Data: vint-i-dos de desembre de dos mil vint  
Part demandant: Víctor Manuel Verdeguer Arce  
Advocat: Luis Martínez Hernández  
Procuradora: María José Juan Baixauli  
Part demandada: Professional Concept, SLU, rebel  
Objecte del judici: reclamació de quantitat.  
  
«Dispositiva  
Estime la demanda presentada per Víctor Manuel Verdeguer Arce contra Professional Concept, SLU, rebel, i condemne Professional Concept, SLU, a satisfer a la part actora la suma de 2.862,73 euros, més els interessos legals.  
  
Respecte de les costes, correspon imposar-les a la part demandada.  
Contra la present sentència no és possible el recurs d'apel·lació, conforme amb els articles 455 i següents LEC.  
Així ho pronuncie, mane i signe.»  
Atés que es desconeix el domicili o la residència actuals de la part demandada, per diligència d'ordenació de 08.02.2021, de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació del present edicte en el Diari Oficial de la Generalitat Valenciana.  
  
València, 8 de febrer de 2021.- La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 9093, del 26-05-2021 (2021/5824)

ACORD de 14 de maig de 2021, del Consell, d'autorització de l'expedient de rescabalament 03-26/2021 per obligacions contretes en 2020 i 2021.
---------------------------------------------------------------------------------------------------------------------------------------------

### Dades del document

Número de DOGV
:   9093

Data del DOGV
:   26-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5824


Data del document
:   14-05-2021

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

ACORD de 14 de maig de 2021, del Consell, d'autorització de l'expedient de rescabalament 03-26/2021 per obligacions contretes en 2020 i 2021. [2021/5824]  
D'acord amb el que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Educació, Cultura i Esport, el Consell, amb la deliberació prèvia, en la reunió de 14 de maig de 2021,  
  
  
ACORDA  
  
Primer  
Autoritzar l'aprovació per la persona titular de la Conselleria d'Educació, Cultura i Esport de l'expedient de rescabalament 03-26/2021 pel servei de neteja de la Biblioteca Pública de Castelló, entre l'1 de novembre de 2020 i el 7 de març de 2021. per import de 19.991,32 - (IVA inclòs).  
  
Segon  
Autoritzar la imputació al pressupost de 2021 de les obligacions econòmiques contretes en 2020 per import de 9.461,54 ?.  
  
València, 14 de maig de 2021  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 9195, del 15-10-2021 (2021/10462)

RESOLUCIÓ de 15 de setembre de 2021, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9195

Data del DOGV
:   15-10-2021

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2021/10777


Data del document
:   15-09-2021

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 15 de setembre de 2021, de la Universitat d'Alacant, per la qual es nomena professora titular d'universitat en l'àrea de coneixement d'Urbanística i Ordenació del Territori. [2021/10659]  
D'acord amb la proposta elevada per la comissió nomenada per a jutjar la plaça de professor o professora titular d'universitat número DF02979, convocada per la Resolució de 31 de maig de 2021 (BOE 10.06.2021), de l'àrea de coneixement d'Urbanística i Ordenació del Territori, Departament d'Edificació i Urbanisme, i una vegada presentada per la persona interessada la documentació a què fa referència la base novena de la convocatòria, este Rectorat resol:  
En ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, nomenar Leticia Serrano Estrada professora titular d'universitat de l'àrea de coneixement d'Urbanística i Ordenació del Territori, adscrita al Departament d'Edificació i Urbanisme.  
  
  
Contra esta resolució, que esgota la via administrativa, la persona interessada hi pot interposar un recurs contenciós administratiu davant del jutjat contenciós administratiu d'Alacant competent, en el termini de dos mesos comptadors a partir de l'endemà de ser publicada, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i, potestativament, hi pot interposar un recurs de reposició en el termini d'un mes comptador a partir de l'endemà de ser publicada, davant de la rectora, d'acord amb el que disposen els articles 123 i 124 de la Llei 39/2015.  
  
  
Alacant, 15 de setembre de 2021.- La rectora: Amparo Navarro Faure.
Diari Oficial de la Generalitat Valenciana


Sumari del DOGV 9108, del 16-06-2021 (2021/6129)

Convocatòria del procés selectiu per a la provisió en propietat d'una plaça d'inspector o inspectora de policia local.
----------------------------------------------------------------------------------------------------------------------

### Dades del document

Número de DOGV
:   9108

Data del DOGV
:   16-06-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/6129


Data del document
:   28-05-2021

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * concurs administratiu

Convocatòria del procés selectiu per a la provisió en propietat d'una plaça d'inspector o inspectora de policia local. [2021/6129]  
En el Butlletí Oficial de la Província de València número 47, de data 10 de març de 2021, s'han publicat íntegrament les bases que han de regir la convocatòria per a proveir en propietat una plaça d'inspector o inspectora de la policia local, escala d'administració especial, subescala serveis especials, classe policia local i els seus auxiliars, escala tècnica, grup A, subgrup A2 per promoció interna ordinària, i en extracte en el BOE número 69, de data 22 de març de 2021. El termini de presentació de sol·licituds serà de 20 dies hàbils a comptar de l'endemà de la publicació del present anunci en el Diari Oficial de la Generalitat Valenciana. Els successius anuncis referents a aquesta convocatòria, quan pertoquen de conformitat amb les bases, es faran públics en el tauler d'edictes municipal i en la seu electrònica municipal.  
  
Cosa que es publica per a coneixement general.  
  
Godella, 28 de maig de 2021.- L'alcaldessa en funcions: Teresa Bueso Marqués.
Diari Oficial de la Generalitat Valenciana


Sumari del DOGV 9110, del 18-06-2021 (2021/6159)

Notificació de la sentència dictada en el procediment de família, modificació de mesures, número 388/2019.
----------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/6159


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de família, modificació de mesures, número 388/2019. [2021/6159]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que, en les actuacions de família, modificació de mesures supòsit contenciós [MMC] - 000388/2019, seguides a instàncies d'Adalberto Selgas Aranguez contra Josefina Sendra Cuenca, en situació de rebel·lia, en les quals en data ha recaigut una sentència, que té la part dispositiva com diu a continuació:  
  
«Part dispositiva  
Estime parcialment la demanda interposada per Adalberto Selgas Aranguez contra Josefina Sendra Cuenca, acorde la modificació de les mesures definitives que regeixen entre les parts, per sentència d'aquest jutjat de data 22.12.2005, dictada en el procediment de divorci núm. 872/2005, en els apartats següents:  
S'extingeix la pensió d'aliments que pagava Adalberto Selgas Aranguez a Josefina Sendra Cuenca, per als seus fills, amb efectes des del 07.10.2017 respecte a la pensió de la filla i des del 10.07.2017 respecte a la pensió del fill.  
  
No pertoca fer un pronunciament exprés sobre la imposició en costes.  
Notifiqueu aquesta resolució a les parts, feu-los saber que contra aquesta resolució es pot interposar un recurs d'apel·lació que haurà de presentar-se per escrit davant aquest jutjat, en el termini de vint dies, acompanyant resguard que acredite haver efectuat el depòsit de 50 euros, en el compte de depòsits i consignacions d'aquest jutjat, oberta en el Banco de Santander, llevat que el recurrent tinga concedit el benefici de justícia gratuïta.  
Aquesta és la meua sentència, que pronuncie, mane i signe.»  
  
I perquè valga de notificació en forma a la demandada Josefina Sendra Cuenca, en situació de rebel·lia i parador ignorat, expedisc i signe aquest edicte.  
  
València, 4 de març de 2021.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 9012, del 03-02-2021 (2021/750)

RESOLUCIÓ de 8 de gener de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'emplaça a les persones interessades en el recurs contenciós administratiu: Procediment Ordinari 1/000184/2020, Secció Primera, Sala de lo contencioso-administratiu del Tribunal Superior Justícia de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9012

Data del DOGV
:   03-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/750


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

RESOLUCIÓ de 8 de gener de 2021, del sotssecretari de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'emplaça a les persones interessades en el recurs contenciós administratiu: Procediment Ordinari 1/000184/2020, Secció Primera, Sala de lo contencioso-administratiu del Tribunal Superior Justícia de la Comunitat Valenciana. [2021/750]  
En la sala contenciosa administrativa, Secció Primera, del Tribunal Superior de Justícia de la Comunitat Valenciana, s'ha interposat recurs contenciós administratiu, per Pintura Suma SAU que es tramita amb la referència Procediment Ordinari 1/000184/2020, contra la resolució de 30 de juliol de 2020, de la Consellerad'Agricultura, Desenvolupament Rural, Emergència Climàtica i Transició Ecològica, per la qual s'aprova la delimitació parcial de la via pecuària Assagador de la Garrofera, en el tram comprés des de la glorieta de la CV-25 que enllaça amb el Camí de la Garrofera, fins a l'entrada principal de la base militar General Almirante, entre els termes municipals de Marines i Olocau, província de València (DOGV 8907, 17.09.2020).  
De conformitat amb el que es disposa en l'article 49 de la Llei 29/1998, de 13 de juliol, de la Jurisdicció Contenciós Administrativa es procedeix mitjançant aquesta resolució a donar compliment al tràmit d'emplaçament a totes les persones interessades, a fi que puguen personar-se en les actuacions, si al seu dret convinguera, davant la referida Sala, en el termini dels nou dies següents a la publicació de la present, fent-los saber que hauran de comparéixer degudament representats en la forma establida en l'article 23. 2 i 3 de la citada Llei de la Jurisdicció contenciosa administrativa.  
  
València, 8 de gener de 2021.- El sotssecretario: Alfonso Puncel Chornet.
Diari Oficial de la Generalitat Valenciana


Sumari del DOGV 9234, del 14-12-2021 (2021/12305)

CORRECCIÓ d'errades de la Resolució de 24 de novembre de 2021, del conseller d'Educació, Cultura i Esport, per la qual es convoca la concessió de subvencions destinades a finançar la reforma i modernització d'instal·lacions i equipament d'espais escènics existents el 2022.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9234

Data del DOGV
:   14-12-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/12365


Data del document
:   10-12-2021

Organisme emissor
:   Conselleria d'Educació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

CORRECCIÓ d'errades de la Resolució de 24 de novembre de 2021, del conseller d'Educació, Cultura i Esport, per la qual es convoca la concessió de subvencions destinades a finançar la reforma i modernització d'instal·lacions i equipament d'espais escènics existents el 2022. [2021/12624]  
Advertit un error en la Resolució de 24 de novembre de 2021 esmentada, publicada en el Diari Oficial de la Generalitat Valenciana núm. 9227, d'1 de desembre de 2021, cal realitzar la corresponent rectificació.  
  
En el primer paràgraf del punt 2 de l'apartat quart, on diu: «Les subvencions que es convoca tenen com a finalitat finançar inversions que tinguen per objecte l'execució d'obres i subministraments per a la reforma i modernització d'instal·lacions i equipament de sales o espais escènics existents, que s'executen íntegrament en 2021.»  
  
  
Ha de dir: «Les subvencions que es convoquen tenen com a finalitat finançar inversions que tinguen per objecte l'execució d'obres i subministraments per a la reforma i modernització d'instal·lacions i equipament de sales o espais escènics existents, que s'executen íntegrament en 2022.»  
  
València, 10 de desembre de 2021.- El conseller d'Educació, Cultura i Esport: Vicent Marzà i Ibáñez.
Diari Oficial de la Generalitat Valenciana


Sumari del DOGV 9216, del 16-11-2021 (2021/10733)

Convocatòria del procés de selecció per a donar cobertura a dues places d'oficial o oficiala de policia local.
--------------------------------------------------------------------------------------------------------------

### Dades del document

Número de DOGV
:   9216

Data del DOGV
:   16-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10493


Data del document
:   14-10-2021

Organisme emissor
:   Ajuntament de Monforte del Cid

Tipus de document
:   Anunci

Descriptors 

:   * Monforte del Cid
    * concurs administratiu

Convocatòria del procés de selecció per a donar cobertura a dues places d'oficial o oficiala de policia local. [2021/10356]  
En el Butlletí Oficial de la Província d'Alacant número 196, de data 14 d'octubre de 2021, s'han publicat íntegrament les bases que han de regir la convocatòria de:  
Procés de selecció per promoció interna per a donar cobertura a dues places d'oficial de la policia local de Monforte del Cid, mitjançant el sistema de concurs oposició.  
Així mateix les bases que regulen el procés selectiu s'han publicat íntegrament en la seu electrònica de l'Ajuntament de Monforte del Cid (http://monfortedelcid.sedelectronica.es) i en el tauler d'anuncis.  
  
El termini de presentació de sol·licituds serà de vint dies hàbils a comptar des del següent al de la publicació de la convocatòria en el Diari Oficial de la Generalitat Valenciana.  
El present procés de selecció no es troba subjecte a taxa.  
  
Monforte del Cid, 14 d'octubre de 2021.- L'alcaldessa regidora delegada de Personal: M.ª Dolores Berenguer Belló.
Diari Oficial de la Generalitat Valenciana


Sumari del DOGV 9177, del 20-09-2021 (2021/9266)

Bases específiques modificades de la convocatòria extraordinària d'estabilització/consolidació d'ocupació temporal, del procés selectiu per a cobrir en propietat dues places d'auxiliar administratiu o administrativa.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9177

Data del DOGV
:   20-09-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/9266


Data del document
:   13-09-2021

Organisme emissor
:   Ajuntament de Dolores

Tipus de document
:   Anunci

Descriptors 

:   * Dolores
    * concurs administratiu

Bases específiques modificades de la convocatòria extraordinària d'estabilització/consolidació d'ocupació temporal, del procés selectiu per a cobrir en propietat dues places d'auxiliar administratiu o administrativa. [2021/9266]  
Mitjançant la Resolució d'alcaldia núm. 2021/1286, de data 8 de setembre de 2021, s'ha acordat la modificació de la convocatòria i les bases que han de regir la convocatòria per a proveir en propietat dues places d'auxiliar administratiu, enquadrades en l'escala d'administració general, subescala auxiliar, vacants en la plantilla i incloses en l'oferta d'ocupació pública de l'any 2019, dins del procés de consolidació/estabilització d'ocupació.  
En el Butlletí Oficial de la Província d'Alacant número 174, de 13 de setembre de 2021 s'han publicat íntegrament la modificació de les bases específiques que han de regir el procés extraordinari de consolidació/estabilització d'ocupació temporal per a la selecció i cobertura en propietat de dues places d'auxiliar administratiu, proveïdes pel sistema de selecció de concurs oposició lliure.  
S'obri un nou termini de presentació de sol·licituds de 20 dies hàbils a comptar de l'endemà de la publicació d'aquesta resolució en el Boletín Oficial del Estado.  
Els altres anuncis referents als processos d'aquesta convocatòria es publicaran en el Butlletí Oficial de la Província d'Alacant, i a partir del començament de les proves, en el tauler d'anuncis i en la pàgina web de l'Ajuntament, i no serà necessari efectuar notificacions o avisos individuals als opositors i les opositores sobre el desenvolupament de les proves, de conformitat amb el que s'estableix en les bases de la convocatòria.  
  
Dolores, 13 de setembre de 2021.- L'alcalde: José Joaquín Hernández Sáez.